**Zâna Bună**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zâna bună şi frumoasă

A venit la mine-acasă

Şi mi-a spus aşa: – Măi Pici,

Uite eu îţi dau un bici

Şi apoi de câte ori

Vei distruge gâze, flori

Dă cu biciul în pământ…

Voi veni pe-aripi de vânt

Să le-învii, căci, dragul meu,

Tot ce-i de la Dumnezeu,

Tot ce-i viu vrea să trăiască.

Aşa-i legea pământească…

Ca să fiu cinstit, măi pici,

Nu m-am folosit de bici.

Rău am fost cândva şi zău

Mă căiesc şi-mi pare rău.

Zânei vreau să-i mulţumesc,

M-a făcut să preţuiesc

Şi să fiu prieten mare

Cu o gâză, cu o floare,

Cu puiuţul de furnică,

Cu o buburuză mică…

Trebuie să ştiţi, copii,

Rău nu-i bine ca să fii.